laion/Wikipedia-Exotic huggingface dataset:
Dark Colony

דארק קולוני (באנגלית: Dark Colony, "מושבה אפלה") הוא משחק מחשב מסוגת אסטרטגיה בזמן אמת שיצא בשנת 1997. המשחק פותח על ידי חברת Gametek ושווק על ידי יצרנית ומשווקת משחקי האסטרטגיה המובילה Strategic Simulations, Inc. המשחק הופץ הן בגרסת חלונות והן ל Mac OS. עלילת המשחק מתרחשת בכוכב הלכת המאדים בשנת 2137 ולאחריה. בשנה זו בני האדם כבר התיישבו במאדים והקימו בו יישובים קומפקטיים למדי, של מבנים גבוהי-רמה, יישובים המכונים "קולוניות" (מושבות), כמו כן בשנה זו, גילו בני האדם מקור אנרגיה רחב היקף אותו כינו "Petra-7". למען כרייה וניצול מרביים, החלו הרשויות האנושיות לבצע הארצה של כוכב הלכת (דהיינו הפיכת הכוכב לבעל אקולוגיה הדומה לזו של כדור הארץ). תהליך הארצה גרם לפריחתו של כוכב הלכת, כך שגדלו בו ג'ונגלים ואזורי סוואנה מרהיבים ביופיים (עורכי המשחק ביקשו להדגיש את הצבעוניות והיופי שבנופים אלה). שנים לאחר מכן פלש למערכת השמש שלנו צי מסתורי של צבא חייזרי רב-גזעי בשם ט'אאר (Taar). כוחות הט'אאר, המונים סוגים שונים של צורות חיים ביקשו להתיישב בכוכב זה משום שהוא מתאים במיוחד לצורכיהם הביולוגיים, אך לא לפני השמדה טוטאלית של בני האדם היושבים בו מכבר. במהרה החל סכסוך צבאי רחב היקף בן הכוחות הפולשים למפעל האנושי במאדים והפולשים החלו מקימים בו קולוניות משל עצמם, ומתרבים במהירות. המשחק מכיל שני קמפיינים, האחד נותן לשחקן לפקד על הכוחות האנושיים הנשלחים מטעם חברת הקולוניזציה המיליטריסטית "פאן לומה תעשיות" (Pan Luma Industries), שהיא חברה אחת לצד ארוגן (Aerogen) וסטראטוס (Stratus), שעל שלושתן הוטל פרויקט יישוב המאדים ומטרתם להגן על המושבות האנושיות. הקמפיין השני מעניק לשחקן פיקוד על הפלישה החייזרית ומטרתו לחסל כליל את ההתיישבות האנושית במאדים. לרוב, מתחילים שלבי המשחק כאשר כלי טיס כל שהוא מנחית את החיילים והמבנים של הקולוניה המשמשת כבסיס בית למבצעים השונים הנדרשים מהשחקן. ספינת הדגל של בני האדם היא מעין חללית דמוית-קיעור, וזו של הט'אאר היא צלחת מעופפת. הן לבני האדם והן לטא'אאר יש יחידה מיוחדת, "מפקד" שהוא למעשה שדרוג של יחידת חיל הרגלים הפשוטה ביותר. לבני האדם ולחייזרים יחידות צבאיות הזהות לחלוטין מבחינת אספקטים כגון מהירות תנועה, קטלניות, קצב התרפאות, גילוי שטח (Fog of war) וכו'. אמנם, שני אספקטים, מלבד טקטיקה ומזל עשויים להטות את הכף במאבק[דרוש מקור]; האחד, ניצול שונה של חפצים (בונוסים) המפוזרים בשדה הקרב, וכן, השפעה של מחזור היממה על הכוחות הלוחמים כך שתקיפה עם חיילי ט'אאר המתבצעת בזמן הלילה תגרום לפגיעה איתנה יותר בכוחות האנושיים ולוחמה עם כוחות אנושיים בכוחות ט'אאר בזמן היום תגרום לפגיעה חזקה יותר בהם. חבילת ההרחבה נקראת Dark Colony: The Council Wars והיא יצאה בשנת 1998. כותר זה פותח על ידי חברת Sold-Out Software והופץ על ידי חברת Gametek. אספקטים חדשים מתבטאים הן ברמת מאפייני הנוף (כגון צלחות מעופפות הרוסות הפזורות בשטח המאדים), מאפיינים נוספים של קולוניות ט'אאר, ועוד. הקמפיינים בהרחבה דומים למדי לאלו של המשחק הראשון. דף המידע אודות המשחק המקורי באתר MobyGames דף המידע אודות חבילת ההרחבה באתר MobyGames Dark Colony, באתר PCGamingWiki (באנגלית)
עקרון קרוג

עקרון קרוג (באנגלית: Krogh's principle) הוא עקרון המבוסס על רעיון של הפיזיולוג הדני אוגוסט קרוג, שסבר כי לכל נושא מחקר בפיזיולוגיה קיימת חיית ניסוי מתאימה המאפשרת השגת ממצאים בצורה יעילה. אוגוסט קרוג, שהיה מומחה בפיזיולוגיה השוואתית של בעלי החיים, הפגין במחקריו יכולת יוצאת דופן לבחור בעלי חיים מתאימים על מנת לבחון את השערותיו המדעית. . לפי עקרון קרוג יש לבחור בחיית הניסוי בהתאם לתכונות המיוחדות, הבלתי רגילות, שלה. השם "עקרון קרוג" נקבע בצורה פורמלית על ידי החוקר הנס אדולף קרבס בשנת 1975. מושג זה הוא מרכזי בענפים ביולוגיים המתבססים על השיטה ההשוואתית, כמו נוירואתולוגיה, הפיזיולוגיה ההשוואתית או הגנומיקה הפונקציונלית. בשנת 1929 הכריז אוגוסט קרוג כי במקרים רבים, מחקר בסוגיה פיזיולוגית מפיק תועלת משימוש בבעל חיים מתאים או בקבוצת בעלי חיים. עוד בשנת 1865 כתב אבי הרפואה הניסויית, קלוד ברנאר ב"מבוא לחקר הרפואה הניסויית" ("Introduction à l'étude de la médecine expérimentale") בעמוד 27: במחקר המדעי, לפרטים הזעירים ביותר יש חשיבות מרבית. בחירה מוצלחת של חיית ניסוי, של כלי שנבנה בצורה מסוימת, השימוש במגיב אחד לעומת אחר, מספיקים לעיתים קרובות כדי לפתור את השאלות הכלליות הנעלות ביותר. בשנת 1929 הביא קרוג דוגמה מהמחקרים שערך יחד עם כריסטיאן בוהר בתחום הפיזיולוגיה של נשימה: לפני הרבה שנים מורי ורבי, כריסטיאן בוהר, התעניין במנגנון הנשימה בריאות והמציא שיטה שבאמצעותה חקר אותו בכל ריאה בנפרד; הוא מצא שלסוג מסוים של צב הקנה מתפצל לסמפונות הראשיים במקום גבוה בתוך הצוואר ואז נהגנו להגיד בתור בדיחה של אנשי מעבדה שהחיה הזאת נבראה ממש לצורכי חקר הפיזיולוגיה הנשימתית. אין לי ספק שקיים מספר לא מבוטל של בעלי חיים ש"נבראו" באותה מידה לצרכים פיזיולוגיים מיוחדים, אך חוששני כי הם אינם ידועים לבני האדם שעבורם "נבראו" ועלינו לפנות לזואולוגים על מנת לגלות אותם ולהעמידם לרשותנו לדוגמה, בשנות ה-1970 קבוצת פיזיולוגים שחקרו את הנשימה האווירנית של סרטנאים נתקלו בקשיים מפני שה"סרטן של הגאות ושפל" שעמד לרשותם היה קטן מדי. אז ארגנו מסע מחקר לאיי פלאו בדרום האוקיינוס השקט, שבהם חי סרטן הקוקוס, מין סרטן ענק יבשתי, העשוי לשקול עד שלושה קילוגרם. גודלו של סרטן זה איפשר למדענים לאסוף נתונים חשובים רבים. דוגמה אחרת היא מתחום חקר תכונות הלב אצל דגים. המדענים לא יכלו לבצע כרצונם מדידות של לחץ הדם וזרימתו אצל דגי גרם ולקחת מהם דגימות דם מן הלב, בגלל מיקומו המיוחד של הלב. התגלה כי המשימה קלה יותר אם נעזרים בדגי מעמקים ימיים בשם Triglidae בעלי לב גדול מאוד שהגישה אליו פשוטה יותר. Roger Eckert,David Randall,Warren Burggren,Kathleen French Physiologie animale,traduction de la 4e édition américaine par François Math avec la collaboration de Alain Propper et Louis Henquell, De Boeck Université, Paris, Bruxelles 1999 Claude Bernard: Introduction à l'étude de la médecine expérimentale, J.B. Baillière et Fils, Libraires de L'Académie Impériale de Médecine, 1865. pp. 400 August Krogh The Progress of Physiology, The American Journal of Physiology, 1929. 90(2) pp. 243-251 R.Eckert עמוד 15 R.Eckert עמוד 16 R.Eckert עמוד 16
ראש דשא

ראש דשא הוא מצע גידול העטוף בגרב ניילון, וזרעי עשב מפוזרים בחלקו העליון של המצע. גרב הניילון מעוצב בדמות ראש. לאחר השקיית הראש נובטים זרעי העשב ומהווים "שיער" לראש. יתרונו של ה"שיער" העשוי מעשב הוא כי ניתן לספר אותו מספר פעמים (עד נבילתו) ללא נזק תמידי, בניגוד לבובות אחרות. ראש הדשא שווק כצעצוע משרדי. ב-1995 בנק דיסקונט השתמש בראש הדשא בפרסומותיו כדוגמה לצמיחה. איך מכינים ראש דשא? באתר “תחביבים”, 31.12.2020 הכנת ראש דשא, באתר אמאבא הכנת ראש דשא, באתר ליבושופ כולל הסברים מדעיים
מינצר

האם התכוונתם ל... מירה מינצר-יערי – משוררת ישראלית פרידריך מינצר – היסטוריון יהודי-גרמני קורט מינצר – סופר יהודי-גרמני תומאס מינצר – מנהיג מרד האיכרים של אלזס מינץ
חלום עליכם

חלום עליכם הייתה תוכנית טלוויזיה ישראלית לילדים בהנחיית עוזי חיטמן. התוכנית החלה את שידורה ב-4 בנובמבר 1993 עם תחילת שידורי ערוץ 2 המסחרי, והסתיימה בשנת 1998. נושא התוכנית היה הגשמת חלומותיהם של ילדים ישראלים, שכתבו למערכת התוכנית על רצונם להגשים חלומות שונים. בכל תוכנית היה חיטמן מגשים את חלומם של שניים או שלושה מן הכותבים, ומשוחח באולפן עם הילד שחלומו התגשם. עם השנים נכנסה התוכנית לפנתיאון של תוכניות הילדים ורבים רואים בה קלאסיקה ישראלית. השיר שפתח את התוכנית ונשא את שמה, שהלחין וכתב חיטמן, זכה גם הוא להצלחה. בהשארת התוכנית בין היתר הופק ב-1994 פוג עם שם התוכנית ושעת שידורה, וב-1995 הסופרת גלילה רון פדר עמית כתבה ספר מסדרת ג'ינג'י בשם "חלום עליך, ג'ינג'י". עוד בשנה זו, שר הזמר עופר לוי את הלהיט "הכל פתוח" כאשר לצדו שר ומגשים את חלומו, המשתתף הצעיר ביותר בהיסטוריה של התכנית, מתן ברוכיאן. פגישה ושיחה עם ראש הממשלה יצחק רבין. טיולים והגשמת חלומות לילדים חולי סרטן. פגישה עם מפורסמי התקופה כמו: חנה לסלאו, טוביה צפיר, חיים משה, ירדנה ארזי, עפרה חזה ועוד. חלומות אתגריים כמו: צניחה חופשית, סנפלינג, מרוץ מכוניות, רכיבה על סוסים ועוד. הילד עמרי אפק נפגש עם שחקני מכבי חיפה. לימים הפך לשחקן בקבוצה. ניידת החלומות "חלום עליכם", באתר אידיבי "חלום עליכם", במיזם "אישים" לתיעוד היצירה הישראלית
סמל קסטיליה-לה מנצ'ה

סמל קסטיליה-לה מנצ'ה הוא סמלה הרשמי של הקהילה האוטונומית קסטיליה-לה מנצ'ה שבספרד. הסמל מעוצב כמגן מחולק בניצב והוא מבוסס על עיצוב הדגל, למרות שהנהוג הוא ההפך. בצד שמאל מוצג סמל ממלכת קסטיליה: שדה אדום ובו טירת זהב בעלת שלושה צריחים שחלונותיה ודלתה כחולים. החלק השני כולו לבן והוא מייצג את המסדרים הצבאיים הנוצרים שלחמו במוסלמים בתקופת הרקונקיסטה באזור: מסדר קלטרווה (Calatrava), מסדר סנטיאגו ומסדר סן חואן. מעל המגן מותקן כתר ממלכת ספרד. לאחר שהוצעו שבעה עיצובים, נבחרו ב-1980 הדגל והסמל בעיצובו של רמון חוזה מלדונדו (Ramón José Maldonado) ונקבעו בחוק ב-1983. מדיה וקבצים בנושא סמל קסטיליה-לה מנצ'ה בוויקישיתוף הסמל באתר קסטיליה-לה מנצ'ה הסמל באתר הרלדיקה של ספרד (בספרדית)
תוכנית שבע הנקודות

תוכנית שבע הנקודות (או תוכנית סניורה) הייתה מתווה להפסקת אש מיידית שהציג ראש ממשלת לבנון פואד סניורה ב-26 ביולי 2006 בעיצומה של מלחמת לבנון השנייה בוועידה בינלאומית שהתכנסה ברומא על מנת להביא לסיום הלחימה. התוכנית נדחתה על ידי ישראל ומדינות נוספות, אך תוכנה היוותה את הבסיס להחלטה 1701 של מועצת הביטחון של האו"ם שהתקבלה ב-12 באוגוסט באו"ם. תחילה התנגד ארגון חזבאללה, בגיבויה של סוריה, לתוכנית ובמיוחד לסעיף הקורא לפירוק הארגון מנשקו בדרום לבנון, אולם בעקבות לחץ שהפעילו שרי החוץ הערביים בכינוס של הליגה הערבית בביירות ב-7 באוגוסט, הוכרז כי התוכנית נתמכת על ידי חזבאללה, ובתמורה יגבירו מדינות ערב את הלחץ באו"ם על מנת לשנות את נוסח ההצעה האמריקנית להפסקת-אש. התוכנית קיבלה גם את תמיכתה של האיחוד האירופי, וצרפת הציגה טיוטה להפסק-אש המבוססת על התוכנית. בישראל סירבו לקבל את התוכנית ובמיוחד לסעיף הנוגע לאזור חוות שבעא. כמו כן דרשו ערבויות למימוש החלטה על הצבת כוח בינלאומי בטרם תיסוג משטחי דרום לבנון. ב-12 באוגוסט קיבלה מועצת הביטחון של האו"ם את החלטה 1701 שלה המבוססת על תוכניתו של סניורה לאחר שלדרישת ארצות הברית הוכנסו בו שינויים. התוכנית כללה 7 סעיפים: התחייבות הדדית של ישראל ולבנון לשחרור האסירים והשבויים באמצעות הוועדה הבינלאומית של הצלב האדום. ייעשה כל שאפשר כדי לחקור מה עלה בגורלו של רון ארד; ישראל תשחרר את סמיר קונטאר ואת כל שאר האסירים הלבנונים. נסיגת צה"ל מהשטחים שמעבר לקו הכחול וחזרת הפליטים בדרום לבנון לבתיהם. ישראל תעביר את השליטה בחוות שבעא לכוחות האו"ם, ומועצת הביטחון תפעל להסדרת הריבונות של ממשלת לבנון בשטח. ממשלת לבנון תהיה הריבון היחיד בשטח שמדרום לליטאני, וייאסר על הכנסת נשק לאזור על ידי גורמים זרים. חיזוק הכוח הבינלאומי של האו"ם הפועל בדרום לבנון והגדלת ציודו, הרחבת משימותיו ושטח פעילותו בהתאם לצורך. האו"ם יפעל ליישום מלא של הסכם הפסקת האש שנחתם בין ישראל ללבנון בשנת 1949 במסגרת הסכמי רודוס. האו"ם והקהילה הבינלאומית יתמכו בלבנון ויסייעו בתיקון הנזקים במדינה ובשיקום כלכלתה. בעיתון לבנוני פורסם כי האירוע בכפר קאנא ב-30 ביולי בו נהרגו כמה עשרות אזרחים מהפצצות חיל האוויר, היה יוזמה של חזבאללה שנלחץ מתוכניתו של סניורה וביקש לעכב בכך את קבלתה. צבי בראל, ההישגים של סיניורה, באתר הארץ, 30 בספטמבר 2006 One way out: the Siniora plan, באתר הדיילי סטאר, 2 באוגוסט 2006 וועידת הליגה הערבית מאוחדת בהתנגדות להצעה באו"ם, באתר נענע10, 7 באוגוסט 2006 רועי נחמיאס, אתר לבנוני: חיזבאללה תכנן להביא להרג בכנא, באתר ynet, 31 ביולי 2006
אנדרטת גדוד 54

אנדרטת גדוד 54 ניצבת בצפון הנגב ומנציחה את קרבות גדוד 54 במלחמת העצמאות ואת חלליו. גדוד 54 הוקם בתל אביב לאחר פרוץ מלחמת העצמאות במסגרת חטיבת גבעתי. הוא היה למעשה ממשיכו של גדוד א' של חיל השדה בתל אביב, שהוקם ב-1946. בתחילה פעל הגדוד בהגנת תל אביב והדרך לירושלים, לרבות במבצעי נחשון והראל. באפריל 1948 ירד הגדוד לחזית הדרום והשתתף בבלימת התקדמות הצבא המצרי שם. במהלך קרבות עשרת הימים כבש מספר כפרים ומשלטים. עד לתום ההפוגה השנייה השתתף הגדוד בהחזקת קו החזית בדרום. במהלך מבצע יואב באוקטובר 1948 נטל הגדוד חלק בכיבוש משלטי חוליקאת ופריצת המצור על הנגב, ובמקביל פעל באזור עמק האלה. לאחר שהשתתף במצור על כיס פלוג'ה עבר הגדוד בדצמבר 1948 לגזרת השרון ומאוחר יותר השתתף בהגנת קו החזית בפרוזדור ירושלים. מפקד הגדוד במהלך מרבית המלחמה היה צבי צור. במהלך המלחמה נפלו 126 מחיילי הגדוד. האנדרטה ניצבת באתר שדה הקרב של משלטי חוליקאת, בצד כביש 232, מדרום ליישוב כוכב מיכאל. שביל מוביל אל האנדרטה, השוכנת במרכזה של רחבה מרוצפת המוקפת חורשת עצים. האנדרטה היא עמוד גבוה הניצב על גבי בסיס מלבני. על גבי פאתו הקדמית של העמוד סותתו שלושה חיצים ארוכים המצביעים כלפי מעלה – סמלם של כוחות חזית הדרום. בתחתית העמוד צמוד אליו סמל חטיבת גבעתי. על הפאה הקדמית של הבסיס נכתבה אמרה שנוסחה על ידי אבא קובנר: ההלך – ברדתך לנגב זכור אותנו. משני צידי הכתובת מופיעים סמל צה"ל וסמל הגדוד. על גבי פאותיו הצדדיות של הבסיס מופיעים שמות חללי הגדוד. על גבי פאתו האחורית נרשמו פעולות הגדוד מעת פרוץ מלחמת העצמאות ועד לסוף שנת 1949. בפינת הרחבה ניצבים תרני דגלים וכן לאש זיכרון. בשנת 2008 הוצבו בפתח השביל המוביל אל האנדרטה שלטים בעברית ובאנגלית אודות הגדוד וקרבות חוליקאת. האנדרטה הוקמה בשנת 1951 ביוזמת ותיקי הגדוד ובני משפחות הנופלים אולם חלו עיכובים בסיום הבניה וטקס הסרת הלוט מעל האנדרטה התקיים רק ב 26 בנובמבר 1952. האנדרטה הייתה האנדרטה הראשונה בישראל שהנציחה נופלי גדוד ספציפי. היא עוצבה על ידי האדריכל גוסטב מאירשטיין האדריכל הראשי של חברת סולל בונה. האנדרטה שופצה במסגרת האירועים לקראת יום העצמאות הששים למדינת ישראל. כחצי קילומטר מדרום לאנדרטה ניצבת אנדרטת גדוד 52. אנדרטת גדוד 51 אריה יצחקי, בעקבות לוחמים: מדריך לאתרי גבורה בישראל, תל אביב: בר, 1988. אנדרטאות תש"ח בהוצאת המוסד לביטוח לאומי, 2009. האנדרטה באתר יזכור גדוד 54 באתר גבעתי מעוז עזריהו, ׳ההלך - ברדתך לנגב זכור אותנו׳: האנדרטה לזכר חללי גדוד 54 של חטיבת גבעתי בחוליקאת - מחקר בהנצחת מלחמת העצמאות, עיונים בתקומת ישראל 5, 1995, עמ' 336-363
מרטן סולבג

מרטן לורן פיקנדה (בצרפתית: Martin Laurent Picandet; נולד ב-22 בספטמבר 1976), מוכר בשם הבמה "מרטן סולבג" (Martin Solveig), הוא DJ צרפתי ומפיק מוזיקלי בסגנונות אלקטרו-האוס ופרוגרסיב האוס. בגיל 18 הפך לסולבג לתקליטן מן המניין כשהחל לעבוד במועדונים מפורסמים בפריז כגון L'Enfer ,Le Queen ו-Les Bains Douches. בשנת 2011 נכלל סולבג ברשימת המפיקים לאלבומה של הזמרת מדונה, MDNA. ב-2009 דורג סולבג במקום ה-47 ברשימת 100 ה-DJ הטובים בעולם של המגזין הבריטי "DJ Mag", ב-2010 ירד למקום ה-55, ב-2011 עלה במיקומו ברשימה ודורג במקום ה-29, וב-2012 ירד במיקומו שוב ודורג במקום ה-48. באוקטובר 2013 סולבג ירד במיקומו ברשימה למקום ה-77. ב-16 ביוני 2017 הוא הוציא, בשיתוף פעולה עם אלמה, את הסינגל "All Stars". "Sur la Terre" - ‏17 ביוני 2002 "Suite" (תקליטור בונוס של Sur la Terre) - ‏24 ביוני 2003 "Hedonist" - ‏12 בספטמבר 2005 "C'est la Vie" - ‏28 באוקטובר 2008 "Smash" - ‏6 ביוני 2011 2006 - "So Far" 2015 - (Intoxicated (The Remixes 1996 - "Satisfied" 1999 - "Heart of Africa / Afro Deep" 2000 - "Come with Me" 2000 - "Destiny" 2000 - "(Edony (Clap Your Hands" 2001 - "Mr. President" 2002 - "Linda" 2002 - "Someday" 2003 - "Madan" (עם סאליף קייטה) 2003 - "Rocking Music" 2003 - "Heartbeat" 2004 - "I'm a Good Man" 2005 - "Everybody" 2006 - "Jealousy" 2006 - "Something Better" 2007 - "Rejection" (בשיתוף ג'יי סבאג) 2008 - "C'est La Vie" 2008 - "I Want You" (בשיתוף לי פילדס) 2009 - "One 2.3 Four" 2009 - "Boys & Girls" (בשיתוף דרגונט) 2010 - "Hello" (בשיתוף דרגונט) 2011 - "Ready 2 Go" (בשיתוף קלה) 2011 - "Big in Japan" (בשיתוף דרגונט ו-Idoling!!!) 2012 - "The Night Out" 2012 - "1,2,3,4" (עם ליידבאק לוק וצ'אקי) 2013 - "Hey Now" (עם הקטרקס וקייל) 2013 - "BLOW" (עם ליידבאק לוק) 2014 - "Intoxicated" (עם GTA) 2015 - "1+" 2016 - "Do It Right" (בשיתוף Tkay Maidza) אתר האינטרנט הרשמי של מרטן סולבג מרטן סולבג, ברשת החברתית פייסבוק מרטן סולבג, ברשת החברתית אקס (טוויטר) מרטן סולבג, ברשת החברתית אינסטגרם מרטן סולבג, סרטונים בערוץ היוטיוב מרטן סולבג, במסד הנתונים הקולנועיים IMDb (באנגלית) מרטן סולבג, באתר אפל מיוזיק (באנגלית) מרטן סולבג, באתר ספוטיפיי מרטן סולבג, באתר סאונדקלאוד (באנגלית) מרטן סולבג, באתר Last.fm (באנגלית) מרטן סולבג, באתר AllMusic (באנגלית) מרטן סולבג, באתר MusicBrainz (באנגלית) מרטן סולבג, באתר דיזר מרטן סולבג, באתר Discogs (באנגלית) מרטן סולבג, באתר Songkick (באנגלית) מרטן סולבג, באתר Genius מרטן סולבג, באתר בילבורד (באנגלית) מרטן סולבג, באתר טיידל (באנגלית) מרטן סולבג, באתר אמזון מיוזיק
היילי אנדרסון

היילי דניטה אנדרסון (באנגלית: Haley Danita Anderson; נולדה ב-20 בנובמבר 1991) היא שחיינית מים פתוחים אמריקאית. פעמיים ברציפות אלופת העולם (ברצלונה 2013 וקאזאן 2015) במשחה ל-5 ק"מ ובעלת מדליית כסף אולימפית (לונדון 2012) במשחה ל-10 ק"מ. אנדרסון נולדה בסנטה קלרה בשבקליפורניה. אחותה, אליסה, המבוגרת ממנה בשנה, אף היא שחיינית מצטיינת בעלת מדליית זהב אולימפית (לונדון 2012). היא לומדת ושוחה באוניברסיטת דרום קליפורניה. במבחנים האמריקאיים לאליפות העולם בשחייה סיימה אנדרסון במקום השני במשחה ל-800 מטר חופשי בתוצאה של 8:31.66 דקות ונכללה בנבחרת. באליפות עצמה שנערכה ברומא, איטליה בשנת 2009 היא סיימה במקום תשיעי במשחה ל-1500 מטר חופשי בתוצאה של 16:20.62 דקות ובמקום 28 במשחה ל-800 מטר חופשי בתוצאה של 8:45.91 דקות. באליפות העולם שנערכה בשאנגחאי, סין בסוף יולי 2011 הייתה אמורה אנדרסון להשתתף במשחה ל-25 ק"מ אך היא לא התייצבה למשחה. שבועיים לאחר מכן, באוניברסיאדה שנערכה בשנג'ן שבסין באוגוסט, היא זכתה בשתי מדליות, זהב וכסף. מדליית זהב, במשחה ל-1500 מטר חופשי בתוצאה של 16:21.72 דקות, לפני מלני קוסטה מספרד (16:21.79 דקות) ולוריין בויל מניו זילנד (16:26.37 דקות) ומדליית כסף במשחה ל-800 מטר חופשי בתוצאה של 8:27.11 דקות, אחרי בויל (8:26.30 דקות) ולפני קוסטה (8:33.66 דקות). באולימפיאדת לונדון (2012) זכתה אנדרסון במדליית כסף במשחה ל-10 ק"מ בתוצאה של 1:57:38.6 שעות, אחרי אווה ריסטוב מהונגריה (1:57:38.2 שעות) ולפני מרטינה גרימלדי מאיטליה (1:57:41.8 שעות). באליפות העולם שנערכה בברצלונה, ספרד בשנת 2013 זכתה אנדרסון במדליית זהב במשחה ל-5 ק"מ בתוצאה של 56:34.2 דקות, לפני פוליאנה אוקימוטו (56:34.4 דקות) ואנה מרסלו קוניה (56:44.4 דקות) שתיהן מברזיל. באליפות העולם שנערכה בקאזאן, רוסיה בשנת 2015 הגנה אנדרסון על תוארה וזכתה במדליית זהב במשחה ל-5 ק"מ בתוצאה של 58:48.4 דקות, לפני קליופי אראוזו מיוון (58:49.8 דקות) ופיניה אונרם מגרמניה (58:51.0 דקות). היילי אנדרסון, באתר הוועד האולימפי הבין-לאומי היילי אנדרסון, באתר olympedia.org היילי אנדרסון, באתר Swimrankings היילי אנדרסון, באתר SwimSwam
אנדרטה לנופלים על שחרור אשדוד במלחמת העצמאות

אנדרטה לנופלים על שחרור אשדוד במלחמת העצמאות היא אנדרטה באשדוד שנוצרה על ידי אשר חירם המנציחה את 11 חללי קרב סוכריר ואת 53 חללי גדוד 53 של חטיבת גבעתי בקרבות הבלימה בחולות אשדוד במלחמת העצמאות. האנדרטה ממוקמת בפארק בן-גוריון. בשנת 1962 פנו הורי חללי קרב סוכריר, שהיו כולם בני ראשון לציון, למחלקה להנצחת החייל במשרד הביטחון וביקשו אנדרטה לזכר בניהם. בינואר 1963 הגיש האדריכל אשר חירם את תוכניות האנדרטה. הורי הלוחמים של חטיבת גבעתי שנפלו בקרבות הבלימה ליד אשדוד דרשו שגם בניהם יונצחו על האנדרטה. במשך כמה שנים נמשך ויכוח על ההנצחה באתר. בנובמבר 1966 נקבעה פשרה שבמסגרתה הוסיף חירם מאחורי האנדרטה המקורית קיר אבן ועליו הונצחו חללי גבעתי. ביום הזיכרון לחללי מערכות ישראל בשנת 1967 התקיים באנדרטה המורחבת טקס זיכרון משותף לשתי קבוצות החללים. בשנת 1965, הורי י"א חללי קרב סוכריר נטעו 11 עצים ביער המגינים על שמו של צבי צילקר, כאות תודה על פועלו להקמת הגלעד לזכרם. האנדרטה נבנתה משני גושי אבן מוארכים. גוש אחד מונח במקביל לקרקע והגוש השני נשען עליו וניצב בהטיה. על גבי הגוש העליון חרוטים סמל צה"ל, שמות 11 החללים והכתובת: העובר כאן זכור! אנו פתחנו את השער לניצחון, על גופותינו נסלל הנתיב לנמל אשדוד. מאחורי גושי האבן נבנה קיר הזיכרון בזווית המזכירה את הגוש העליון. על גבי הקיר מוצב לוח שיש עם הכותרת ”ואלה שמות הנופלים בקרב על אשדוד במלחמת הקוממיות”, שמות 53 חללי גבעתי ושורת הסיום ”זכרם ינון לנצח”. האנדרטה קיר הזיכרון לחללי חטיבת גבעתי שנפלו בקרבות הבלימה ליד אשדוד האנדרטה המקורית, ברקע – קיר הזיכרון לנופלים בני ראשון לציון טקסי יום הזיכרון לחללי מערכות ישראל ה'תשפ"ב / 2022 ה'תשפ"ד / 2024 ה'תשפ"ד / 2024 ה'תשפ"ד / 2024 משתתפי הטקס בשנת ה'תשפ"ד / 2024 מחזיקים בבלונים צהובים המוקדשים לחטופים הישראלים ברצועת עזה במלחמת חרבות ברזל אנדרטת הנר אנדרטה לזכר בני אשדוד שנפלו במערכות ישראל יד לחללי חיל הים מדיה וקבצים בנושא אנדרטה לנופלים על שחרור אשדוד במלחמת העצמאות בוויקישיתוף מעוז עזריהו בשיתוף מנשה שני, במותם ציוו: אדריכלות בתי הקברות הצבאיים בישראל: השנים הראשונות, היחידה להנצחת החייל, אגף משפחות והנצחה, משרד הביטחון, 2013. (עמ' 81) אנדרטה לנופלים בקרב על המקום במלחמת העצמאות, אשדוד, באתר "יזכור" ה-11 שנפלו על אשדוד, בעיתון דבר 24 בינואר 1963 תעודה על כך שקק"ל נטעה עצים על שם צבי צילקר, 1965, מתוך הארכיון העירוני לתולדות אשדוד
טקס יין

טקס יין הוא חלק מסעודה בו נמזג יין לסועדים. מטרת טקס היין היא לוודא כי היין הוא לשביעות רצונו של מזמין היין וכן לכבד את מעמד הסועדים. לפני טקס היין, יש לבחור את היין שיילגם בסעודה. לרוב, ישנו מלצר יינות הנקרא אוֹצֵר יין (בצרפתית: סומֶלייה) הממליץ למזמין היין איזה יין כדאי לשתות עם האוכל המוגש. לרוב, לסעודה עם מנות בטעמים עדינים יומלץ יין קליל. יין בעל טעם עוצמתי יפגע בטעם המזון. בסעודות עם מנות בעלות תיבול כבד וטעמים חזקים יומלץ יין בעל נוכחות שלא ייעלם עם טעם המזון. לאחר שמזמין היין החליט על היין שיילגם, יונחו על השולחן כוסות המתאימות לסוג היין: כוסות בורדו ליינות אדומים, כוסות בורגונדי ליינות לבנים ואדומים קלים, כוסות שמפניה ליינות מבעבעים וכוסות פורט ליינות פורט וליינות קינוח. על הכוסות להיות נקיות ללא רבב ויונחו מימין לסועד כאשר המניח אוחז את הכוס מן הרגל שלה, ולא מן הגוף. על הסומלייה לוודא כי היין בטמפרטורה הנכונה. ליינות לבנים, יינות קינוח ויינות מבעבעים המוגשים לרוב בטמפרטורה של 4 מעלות צלזיוס, נהוג להניח ליד מזמין היין שמפניירה מלאה בקרח ומלח גס. לאחר שהונחו כל הכוסות, הסומלייה ייגש אל מזמין היין עם היין שנבחר כאשר הוא עטוף במטלית. המטלית תוסר והיין יוצג למזמין היין עם התווית כלפיו, ועל מזמין היין לאשר כי זהו אכן היין שנבחר. לאחר מכן הסומלייה יפתח את בקבוק היין. במהלך הפתיחה על התוית להיות כלפי מזמין היין. על הסומלייה לשים לב שלא נשארו שאריות שעם על שפת הבקבוק. אם נשארו שאריות, יש לנגבן עם המטלית. לאחר שהיין פוקק, יש להציג את פקק השעם למזמין היין כדי שיבחן האם הוא יבש לאורכו, דבר המעיד על יין שהיה אטום היטב. על מזמין היין לבחון גם ריקבון שעלול להיווצר על הפקק, דבר שמעיד על יין מקולקל. אם הפקק אינו עשוי משעם אלא מחומר סינתטי, ניתן לוותר על חלק זה של טקס היין. אם היין שנבחר על ידי מזמין היין הוא יין מתיישן, יש למזוג את היין לתוך דקנטר כדי לחדרר אותו. לאחר המתנה של כחצי שעה, ניתן למזוג את היין אל הכוסות. במקרה ואין בנמצא דקנטר, ניתן לתת ליין "לנשום" בתוך הכוסות. בתחילה, יש למזוג כמות קטנה של יין לכוסו של מזמין היין. על מזמין היין לבחון את היין ולאשר כי היין טוב וראוי לשתייה. לאחר קבלת האישור יש למזוג את היין אל הכוסות בשני סיבובים בכיוון השעון לפי סדר עקבי קודם לנשים ואחר כך לגברים. ישנם טקסי יין בהם סדר המזיגה הוא מן המבוגרת אל הצעיר, אך מגמה זו פוחתת כדי לא לגרום לעלבון וכדי לא לבצע סיבובים רבים במקרה שהסועדים יושבים בסדר אקראי. המזיגה מתבצעת מצדו הימני של הסועד, כאשר התווית פונה כלפיו. על המזיגה להיות איטית וללא מגע של הבקבוק בכוס. המטלית מונחת על זרועו של הסומלייה, ובסוף כל מזיגה עליו לנגב את פיית הבקבוק כדי למנוע טפטופי יין אפשריים. הסומלייה צריך להיות מיומן ומנוסה ולדעת כמה יין יש למזוג לכוסות כדי לא להגיע למצב שהבקבוק מתרוקן לפני שנמזג יין לכל הסועדים. על הסומלייה להשאיר גם מעט יין בתוך הבקבוק. בסיום המזיגה לכל הסועדים יש להניח את בקבוק היין האדום על השולחן ליד מזמין היין. יינות לבנים, יינות קינוח ויינות מבעבעים יש להניח בתוך השמפנירה ליד מזמין היין. פעולה זו נועדה כדי לתת כבוד נוסף למזמין היין ולאפשר לו למזוג יין נוסף לאחד מן הסועדים בעצמו, או במקרה שיין לבן, קינוח או מבעבע נגמר, לסמן לסומלייה להביא בקבוק נוסף על ידי הנחת הבקבוק במהופך בתוך השמפנירה. בתום טקס היין נהוג לערוך הרמת כוסית.
רב-חובלים

רב חובלים (באנגלית: Sailing master ובקיצור Master) הייתה דרגה היסטורית בציי מלחמה בתקופת המפרשים, אותה נשא הקצין האחראי על ניווט האונייה והשטתה. רב החובלים היה קצין-משנה שמומחיותו נווטות ימית (אנ'), ימאות ושיט מפרשים (אנ') ולא "קצין מן המניין" שעיקר עיסוקו בלחימה. הוא הסתייע במילוי תפקידו בשניים-שלושה תתי-קצינים (אנ') שנקראו "חובלים" או "עוזרי רב החובלים" (אנ'). בצי המלכותי הבריטי של תקופת המפרשים היה רב-החובלים שלישי במעמדו באונייה אחרי הקפטן ו הלוטננטים; ב-1867 הוחלף שמו ל"קצין ניווט" (navigating lieutenant). כשהוקם הצי האמריקאי ב-1794, נמנה רב-החובלים – כמו בצי הבריטי – עם קציני המשנה של האונייה, ומקומו בסולם הדרגות היה בין המידשיפמנים (פרחי החובלים) ללוטננטים. מ-1837 נשא דרגה זו בצי האמריקאי גם קצין-פיקוד, וב-1883 הוחלף שם הדרגה לזה הנוהג גם כיום – "לוטננט משנה" (Lieutenant, junior grade). בצי הצרפתי נקרא קצין זה maitre pilote, "רב-נווטים" או "קצין ניווט". Burney, William (1815). A New Universal Dictionary of the Marine... Originaly compiled by Wiliam Falconer...now modernized and much enlarged by William Burney. London, Cadle and W. Davies. Facsimile reprint edition by Chatham Publishing, London, 2006. Falconer, William (1780). An Universal Dictionary of the Marine. First published 1769. London, T. Cadell. Facsimile reprint edition by David & Charles, 1970. Kemp, Peter, ed. (1979). The Oxford Companion to Ships and the Sea. Oxford, Oxford University Press. "קצין פיקוד" או "קצין מן המניין" (אנ') באוניית מפרשים מלחמתית היה ג'נטלמן על פי ייחוסו החברתי וקיבל את הסמכתו לקצינוּת (commission) (אנ') מן הכתר או הנשיא. קצין משנה (אנ') היה בעל מעמד חברתי נמוך יותר, וקיבל את כתב המינוי שלו (warrant) מהאדמירליות או מחלקת הצי. עם קציני המשנה באוניית מפרשים נמנו רב החובלים, הכלכל (purser), רב המלחים, התותחן, הנגר והרופא. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.